stanford-oval/wikipedia huggingface dataset:
אלגוריתם KMP
הוכחת נכונות > אלגוריתם

נוכיח שכל התאמה אפשרית במחרוזת נמצאת על ידי האלגוריתם, בהנחה שהטבלה הנוצרת נכונה.
תהא התאמה באינדקס k, כלומר  p_{0}=t_{k},p_{1}=t_{k+1}...p_{m-1}=t_{k+m-1}.
על מנת שתימצא התאמה באינדקס k, צריך להתחיל את הלולאה הפנימית עם ערכי i ,j המקיימים  i-j=k.
נשים לב שההפרש בין i ל-j משתנה בשתי אפשרויות -
min(A[j],0)\neq 0
max(A[j],0)\neq j
קל לראות שבדיוק אחד מהמקרים האלה מתרחש בכל פעם. במקרה הראשון, ההפרש גדל בדיוק ב-1, ולכן לא נדלג על שום התאמה.
במקרה השני, ההפרש גדל בדיוק ב- j-A[j] וגם j לא שווה 0. נניח בשלילה שקיים אינדקס התאמה k המקיים  i-j<k<i-A[j], זאת אומרת ש p_{0}=t_{k},p_{1}=t_{k+1}...p_{m-1}=t_{k+m-1}. בנוסף, מכיוון שהאלגוריתם הגיע לאינדקס j, מתקיים  p_{0}=t_{i-j},p_{1}=t_{i-j+1}...,p_{j-1}=t_{i-1}. לכן, מתקיים  p_{0}=p_{k-i+j},p_{1}=p_{k-i+j+1},...,p_{i-k-1}=p_{j-1}, כלומר אורך הרישא הארוכה ביותר שמתאימה לסיפא הארוכה ביותר באינדקס j היא לכל הפחות  i-k, ולפי הגדרת הטבלה  A[j]\geq i-k\to k\geq i-A[j] בסתירה להנחת השלילה.
ההוכחה שהאלגוריתם לא מחזיר התאמות שאינן נכונות פשוט למדי - מכיוון שהאלגוריתם משתמש בטרנזיטיביות של שוויון תווים, אזי אם התאמנו כבר סיפא אין צורך לבדוק מחדש את הרישא, ועל מנת שהאלגוריתם יודיע על התאמה יש לבדוק את כל האיברים שאחרי הרישא איבר-איבר, וזהו האלגוריתם הנאיבי.
הוכחת נכונות > טבלה

נרצה להוכיח שבהינתן מחרוזת האלגוריתם מוציא את טבלת הסיפות הנכונה, ו-(-1) במקום הראשון.
הערה - קל לראות  \forall iA[i]<i.
נניח שהאלגוריתם עובד עבור ערכים קטנים מ-i, נוכיח שהוא עובד עבור i -
מקרה ראשון - אם מתקיים  T[i-1]=T[A[i']] וגם  i' הוא אינדקס שהסיפא הארוכה ביותר הנגמרת אצלו המתאימה לרישא הארוכה ביותר זהה לסיפא באינדקס  i-1. נוכיח שאכן  A[i]=A[i']+1. הערה - לפי ההגדרה,  i-1 מקיים את זה.
קל לראות שמתקיים  A[i]\geq A[i']+1. נניח שמתקיים  A[i]>A[i']+1, זאת אומרת  A[i]\geq A[i']+2. אבל אם נוריד את התו האחרון מהסיפא והתו האחרון מהרישא, אזי יש לנו התאמה באורך לכל הפחות  A[i]-1 באינדקס  i', בסתירה להנחה שהאלגוריתם צודק עבור ערכים קטנים מ-i ובפרט  i'.
מקרה שני -  i'=0. במקרה זה, מכיוון שלפי הגדרה  \forall i>0A[i]\geq 0 וגם  i' הוא חסם עליון לאורך הסיפא המקסימלית, אזי מתקיים בוודאות  A[i]=0. ואכן,  A[i']+1=A[0]+1=(-1)+1=0.
מקרה שלישי - אם מתקיים  T[i-1]\neq T[A[i']]. במקרה זה, התו החדש שנוסף אינו המשך של הרישא הקודמת, ולכן נחפש רישא קצרה יותר. מכיוון שהרישא הקודמת שווה לסיפא הקודמת, אזי הסיפא הארוכה ביותר המתאימה לרישא הארוכה ביותר ברישא הקודמת, היא גם סיפא של הסיפא הקודמת. מההנחה שהאלגוריתם פועל עבור קלטים קטנים, מתקיים שאורך הסיפא החדשה המתקבלת הוא המקסימלי, ולכן כל  A[i']<k<i' לא יכול להיות אורך הסיפא שאינה כוללת את התו האחרון. כלומר - גם אם האלגוריתם לא ימצא בשלב זה את אורך הסיפא הוא יתחיל באיטרציה הבאה עם  i''<i', ולכן האלגוריתם תמיד יגיע בסופו של דבר למקרה הראשון או השני.
נוכיח שלא קיים  i''=A[i']<k<i' כך ש-k הוא האורך של הסיפא הארוכה ביותר הנגמרת ב- i-1 ומתאימה לרישא. אם זה אכן היה מתקיים, אז לפי הגדרה  p_{0}=p_{i-1-k},p_{1}=p_{i-k},...p_{k-1}=p_{i-2}, אבל מכיוון ש- i'' הוא אורך הסיפא הארוכה ביותר המתאימה ל- i', וגם לפי הטרנזיטיביות הסיפא הנגמרת ב- i-1 זהה לסיפא הנגמרת ב- i', אז למעשה  p_{i-2}=p_{i'-1}=p_{k-1},p_{i-3}=p_{i'-2}=p_{k-2},..., וזאת אומרת שאורך הסיפא המקסימלית הנגמרת ב- i' היא לפחות k, בסתירה לכך שהנחנו שהאלגוריתם צודק עבור קלטים קטנים. זאת גם למעשה ההוכחה ש- i'הוא חסם עליון לאורך הסיפא, שהרי  A[i]=A[i']+1\leq i'-1+1=i' עבור  i' כלשהו.
הוכחת זמן ריצה

זמן הריצה הכולל של האלגוריתם הוא  \mathrm {O} (m+n), כאשר הזמן הדרוש לבניית טבלה של התבנית הוא  \mathrm {O} (m) וזמן החיפוש הדרוש הוא  \mathrm {O} (n). נוכיח:
הוכחת זמן ריצה > אלגוריתם

כאשר אנחנו מבצעים את החיפוש עצמו, בכל איטרציה של כל אחת מהלולאות יש לפחות קידום אחד של i, כלומר לא קיימת איטרציה בה i לא קודם. בנוסף, כל איטרציה של הלולאות מפעילות  \mathrm {O} (1) פעולות, ולכן בסך הכל יש לכל היותר  \mathrm {O} (n) פעולות.
הוכחת זמן ריצה > טבלה

נסמן מונה C1 הסופר כמה פעמים עודפות האלגוריתם ביקר בתא בודד, ומונה C2 הסופר כמה פעמים האלגוריתם ביקר פעם בודדת. מתקיים  C2\leq n+1 מכיוון שיש n+1 תאים בטבלה. כפי שצוין קודם, מתקיים  A[i]\leq A[i-1]+1, וגם  A[i]=A[i-1]+1 אם ורק אם קיימת איטרציה אחת בדיוק (כלומר C2 מקודם). בנוסף, מתקיים  A[i]<i לפי הגדרת הרישא. לכן, ניתן לכתוב  A[i]\leq i-1, כלומר במקרה הגרוע יש לולאה יורדת. נחבר את התנאים - על מנת שיתקיים  A[i]>a צריך שיתקיים  C2>a (לפי התנאי הראשון), ועל מנת שנוכל לקדם את C1, צריך שיתקיים  A[i]>0. בסך הכל, על מנת לקדם את C1 יש לקדם את C2, ולכן מתקיים  C1\leq C2\leq n+1, ומספר האיטרציות הכולל קטן מ- 2n+2, או  \mathrm {O} (n), כנדרש.
דוגמה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הרחבות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  אם הייתה התאמה בנקודה כלשהי, אותה התאמה בהכרח מכילה כל רישא של התבנית, אבל מכיוון שהיא בטווח שסיימנו לבדוק, אז היא מכילה גם סיפא
↑  מכיוון שאם המינימום הוא לא 0, אזי j=0 בוודאות, בעוד התנאי השני מתקיים רק כאשר j אינו שווה ל-0, דבר הנובע ישירות מהגדרת הטבלה
↑  מכיוון שהתו האחרון נבדק ידנית, אז הסיפא הקודמת בצירוף התו החדש היא סיפא חוקית, והרישא בצירוף תו היא גם כמובן רישא חוקית
↑  הוכחה בהמשך
↑  דרשנו במפורש ש-k יהיה גדול מהסיפא, אבל k עצמו הוא סיפא
אנטואנט פיירוורקר

| --- | --- |
אין תמונה חופשית
 לידה:  24 בנובמבר 1912 בורחרהאוט, בלגיה 
 פטירה:  10 בפברואר 2003 (בגיל 90) ירושלים 
 מדינה:  צרפת 
 השכלה:  האוניברסיטה של שטרסבורג  אוניברסיטת שטרסבורג 
 בן או בת זוג:  דוד פיירוורקר 
 פרסים והוקרה:  אביר במסדר הדקל האקדמי 
 
אנטואנט פיירוורקר (בצרפתית: Antoinette Feuerwerker, ‏24 בנובמבר 1912 - 10 בפברואר 2003) הייתה משפטנית צרפתייה ולוחמת פעילה בתנועת התנגדות הצרפתית במהלך מלחמת העולם השנייה.
ביוגרפיה

אנטואנט (אנטוניה, טוני, טויבה רושל) גלוק נולדה ב-1912 באנטוורפן, בלגיה למשפחה יהודית ממוצא פולני, הוריה פנחס גלוק-פרידמן צאצא ישיר של מנהיגי חסידות חוזרים למגיד דב בער ממזריץ' והניה שיפר.
משפחתה נדדה רבות באותן שנים. במהלך מלחמת העולם הראשונה עברה המשפחה מפולין לבלגיה, ומשם לשווייץ, שם נולדו שלושת אחיה, רוז וורפמן, הדוויג [היידי] וסלומון גלוק, לאחר מכן עברה המשפחה לגרמניה ולבסוף לצרפת, שם התאזרחו.
פוירוורקר למדה ב- Lycée des Pontonniers (כיום Lycée international des Pontonniers) בשטרסבורג.
לאחר סיום לימודי התיכון היא למדה משפטים, דבר נדיר באותם ימים לאישה. אחד מהפרופסורים שלה, רנה קפיטנט, הפך לשר החינוך (1944–1945) בממשלה הזמנית ושר המשפטים (התובע הכללי) (1968–1969) תחת שארל דה גול. היא עבדה במשרד עורכי הדין של רנה קפיטנט. היא סיימה את בית הספר למנהל עסקים (HEC).
עם משפחתה עברה לפריז, שם הכירה את דוד פיירוורקר, רב צעיר. הם נישאו בנובמבר 1939, בתחילת מלחמת העולם השנייה.
דוד, שהיה בקו מאז'ינו באותה תקופה, היה צריך לקבל אישור מיוחד כדי להשתתף בחתונה. ביוני 1940 עברה פיירוורקר ל-Brive-la-Gailard, שם בעלה היה הרב של שלוש מחלקות צרפתיות: Corrèze, Creuse ו-Lot. הם הצטרפו לתנועת ההתנגדות כדי להילחם בנאצים.
פיירוורקר השתתפה באופן פעיל בכל הפעילויות בתנועת ההתנגדות עם בעלה, הרב דוד פיירוורקר, בעיקר בגיוס סוכני קישור והפצת כתבי עת חשאיים. יחד עם ז'רמיין ריבייר, שהוכרה מאוחר יותר כחסידת אומות העולם, היא ארגנה את פינוי הצעירים שנרדפו על ידי הנאצים.
בחודשים האחרונים של מלחמת העולם השנייה היא הסתתרה במנזר קתולי עם בתה התינוקת, עטרה, ושרדה מתפוחי אדמה ומים. מאוחר יותר היא הוסתרה על ידי ז'רמיין גובלו, בתו של הפילוסוף הצרפתי אדמונד גובלו. אחותה, רוז וורפמן, שגורשה לאושוויץ, ניצלה. אחיה, רופא צעיר בן 29, ד"ר סלומון גלוק, גורש מצרפת בשיירה 73, שהובילה לקובנה בליטא ולרוואל (טאלין) באסטוניה, כדי לא לחזור.
ב ניי-סי-סן היא קיבלה מארז של מטבעות זהב לשמירה שהחביאה מתחת למיטת בעלה, ללא ידיעתו. הכסף שימש למימון הפעלת ספינת המעפילים אקסודוס.
ביוגרפיה > לאחר מלחמת העולם השנייה

לאחר מלחמת העולם השנייה עברה עם בעלה לליון, שם כיהן כרב ראשי בין השנים 1944 ל-1946.
בין השנים 1946–1948 היה רבה של ניי-סי-סן, מחוץ לפריז.
בשנים 1948–1966 הם התגוררו בפריז, ברובע המארה, שם הפך בעלה לרב של בית הכנסת Rue des Tournelles.
פוירוורקר שיתפה פעולה עם בעלה במחקרו על האמנציפציה של יהודי צרפת.
ב-1966 הם התיישבו במונטריאול, קוויבק, בקנדה, שם לימד פוירוורקר משפטים וכלכלה בקולג' הצרפתי.
חיים אישיים

לפיירוורקר ולבעלה, דוד פיירקוורקר, נולדו שישה ילדים: עטרה, נתניה, אלי, הלל, עמנואל ובנימין. בעלה נפטר ב-20 ביוני 1980. היא עברה לישראל בשנת 2000, שם בילתה את שלוש השנים האחרונות לחייה. היא נפטרה ב-10 בפברואר 2003, בת 90, ונטמנה בסנהדריה, ירושלים, לצד בעלה.
מדליה

כלוחמת מתנדבת בתנועת ההתנגדות הצרפתית היא קיבלה את מדליית השחרור הצרפתית. מאוחר יותר העניקה לה ממשלת צרפת את פרס Palmes Académiques ו-Médaille de la Santé Publique, על תרומתה לחינוך הציבורי ולבריאות הציבור.
הערות שוליים

↑  R' Dr. David Feuerwerker, geni_family_tree
אסיל

| --- | --- |

 מדינה:  קזחסטן קזחסטן
 מחוז:  מחוז אקמולה
 תאריך ייסוד:  1939 
 אוכלוסייה:  ‏
  ‑ בעיר:  10,697 (2016)
 קואורדינטות:  51°57′20″N 66°24′15″E﻿ / ﻿51.955555555556°N 66.404166666667°E﻿ / 51.955555555556; 66.404166666667 
 אזור זמן:  UTC +6
 http://esil.gov.kz/
  מפת מיקום  מפה מפורטת   (למפת קזחסטן מוגדלת) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. אסיל(למפת קזחסטן רגילה) אסטנה אלמטי שימקנט קראגנדי טראז פבלודר אוסקמן סמיי אקטובה אורל רוסיה רוסיה אזר. טורקמניסטן אוזבקיסטן קירגיזסטן סין הים הכס. אסיל(למפת מחוז אקמולה רגילה) קוקשטאו סטפנוגורסק שצ'וצ'ינסק אטבסר אקקול ירימנטאו אסטרחנקה אקמול קרגנדה קוסטנאי צפון פ ב ל ו ד ר אסיל(למפת מחוז אקמולה מוגדלת) קוקשטאו סטפנוגורסק שצ'וצ'ינסק אטבסר אקקול ירימנטאו אסטרחנקה אקמול קרגנדה קוסטנאי צפון פ ב ל ו ד ר אסיל  he tabBackground:;tabBorder:#aaa;defaultTab:0;
 
אֵסִיל (בקזחית: Есіл; ברוסית: Есиль) היא עיירה שנוסדה ב-1939 והיא נמצאת במחוז אקמולה שבקזחסטן.
גאוגרפיה

אסיל נמצאת כ-340 קילומטרים מעיר הבירה אסטנה וכ-244 קילומטרים מבירת המחוז קוקשטאו (אנ').
אקלים

הטמפרטורה הממוצעת היא 3 מעלות צלזיוס. החודש הכי חם הוא יוני (24 מעלות צלזיוס). החודש הכי קר הוא ינואר (21- מעלות צלזיוס).
תנועה ותחבורה

בעיירה ממוקמת תחנת הרכבת אסיל שבו פועל הקו אקמול-קראטאלדי. בנוסף, העיירה ממוקמת ליד הכבישים A-16 ו-R-262. בנוסף, יש בעיירה מספר רב של תחנות דלק.
הערות שוליים

↑  "Численность населения Республики Казахстан по полу в разрезе областей, городов, районов, районных центров и поселков на 1 января 2016 года". Комитет по статистике Министерства национальной экономики Республики Казахстан. נבדק ב-2017-01-10.
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  GND: 4751876-5  VIAF: 237469684   WorldCat (עם VIAF): 237469684 
ערך זה הוא קצרמרבנושא יישובים בקזחסטן. אתם מוזמנים לתרום לוויקיפדיה ו.
אסייר מרטינס

אסייר מרטינס (בספרדית: Asier Martínez; נולד ב-22 באפריל 2000) הוא אתלט ספרדי, זוכה מדליית ארד באליפות העולם (יוג'ין 2022) בריצת 110 מטר משוכות.
ביוגרפיה

מרטינס נולד בסיסור מאיור שבספרד.
ביוגרפיה > 2021

באולימפיאדת טוקיו שנערכה בשנת 2021 סיים מרטינס במקום השישי בגמר ריצת 110 מטר משוכות בשיא אישי חדש של 13.22 שניות.
ביוגרפיה > 2022 > מדליית ארד באליפות העולם בריצת 110 מטר משוכות

באליפות העולם שנערכה בשנת 2022 ביוג'ין שבארצות הברית זכה מרטינס במדליית ארד בריצת 110 מטר משוכות בשיא אישי חדש של 13.17 שניות, אחרי גרנט הולוואי מארצות הברית שזכה במדליית זהב (13.03 שניות) וטריי קנינגהם מארצות הברית שזכה במדליית כסף (13.08 שניות).
שיאים אישיים > אצטדיון

ריצת 110 מטר משוכות: 13.17 שניות (2022)
שיאים אישיים > אולם

ריצת 60 מטר משוכות: 7.60 שניות (2021)
אסמולול

| --- | --- |

מבנה אסמולול
 שם IUPAC
 methyl (RS)-3-{4-[2-hydroxy-3-(propan-2-ylamino)propoxy]phenyl}propanoate
 נתונים כימיים
 כתיב כימי:  C16H25NO4 
 מסה מולרית:  295.374
 נתונים פרמוקוקינטיים
 זמינות ביולוגית:  100
 מטבוליזם:  תאי דם אדומים
 זמן מחצית חיים:  9 דקות
 הפרשה:  כלייתית
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 דרכי מתן:  עירוי תוך-ורידי
 מזהים
 קוד ATC:  C07AB09 
 מספר CAS:  103598-03-4
 PubChem:  59768
 ChemSpider:  53916
 
אֶסמוֹלוֹל (Esmolol) היא תרופה מקבוצת חוסמי בטא מסוג β1 סלקטיביים, המשמשת להורדת לחץ דם, האטת הדופק והפחתת עוצמת התכווצות הלב. לעומת תרופות אחרות מסוגה, תרופה זו מתחילה לפעול במהירות ויש לה משך פעולה קצר.
אסמולול חוסמת קולטנים אדרנרגיים מסוג β1 של מערכת העצבים הסימפתטית הנמצאים בלב ובאיברים נוספים. היא גורמת להאטת הדופק, להפחתת עוצמת התכווצות הלב ולהורדת לחץ דם, ובכך היא משמשת בטיפול לטכיקרדיה מסוגים שונים. זוהי גם תרופת הבחירה לטיפול ראשוני בחשד לבתירת אבי העורקים. היא ניתנת בעירוי תוך-ורידי איטי בשל משך הפעולה הקצר שלה.
אסמולול מפורקת בהידרוליזה על ידי אסטראזים בדם. הפירוק המהיר מתאפשר בשל שרשרת צדדית אסטר-מתיל. תוצר הפירוק הוא חומצה חופשית ומתנול, אולם כמות המתנול הנוצרת דומה לזו הנוצרת באופן אנדוגני. זמן מחצית החיים של התרופה הוא 9 דקות.
אסטריה

תחריט של אסטריה ופויבה במזבח פרגמון
במיתולוגיה היוונית, אסטריה (ביוונית "דמוי כוכב" המייצגת את המהות הכוכבית) היה שמן של 11 דמויות שונות. ביניהן, טיטאנית, אמזונה, בתו של הליוס, בתו של דנאוס ובתו של אלקיונאוס, זקן הגיגאנטים.
בתם של קואאוס ופויבה

קואאוס ופויבה, שני הטיטאנים ילדו את אסטריה כאחותה הקטנה של לטו.
הטיטאנית של נבואת הלילה, קריאת החלומות, קריאת הכוכבים (אסטרולוגיה) ומעשי הכשפים. אמה של הקטה. אחרי נפילת הטיטאנים בידי זאוס, החל זאוס לרדוף גם את בניהם, ובמנוסתה הפכה עצמה אסטריה לשליו והשליכה עצמה לאוקיינוס. במקום טביעתה הופיע האי דלוס, שמאוחר יותר היה המקום היחיד עלי אדמות שהסכים לספק מחסה לאחותה לטו מאימת הרה, בעת הריונה מזאוס. שם נולדו שני בניה של לטו: אפולו וארטמיס.
אמזונה

אסטריה הייתה האמזונה השישית שנהרגה על ידי הרקולס כאשר זה נשלח להביא את חגורתה של היפוליטה, מלכת האמזונות. האמזונות ידעו שהרקולס בלתי מנוצח, אך לחמו בו למרות זאת.
אתנה (משגר)

משגר אתנה (באנגלית: Athena) הוא משגר אמריקאי שפותח על ידי לוקהיד מרטין. השיגור הראשון בוצע בשנת 1995.
היסטוריה

המשגר פותח ב-2 גרסאות "אתנה-1" שהיה משגר דו-שלבי ו-"אתנה-2" שהיה משגר תלת-שלבי עם שני שלבים ראשונים זהים. השיגור הראשון בוצע בבסיס חיל האוויר ונדנברג בשנת 1995 עם משגר "אתנה 1" ולוויין במשקל 113 ק"ג. השיגור לא היה מוצלח. שיגור נוסף נוצע בשנת 1997 עם לוויין במשקל 404 ק"ג. השיגור עבר בהצלחה, אך לוויין הפסיק לפעול לאחר 3 ימים במסלול. בשנת 1998 בנמל החלל קייפ קנוורל בוצע שיגור מוצלח של גשושית לונר פרוספקטור לחקר הירח. בהמשך בוצעו מספר שיגורים נוספים. בשנת 2001 בוצע שיגור מנמל החלל הפסיפי - אלסקה. זה היה שיגור מוצלח של 4 לוויינים במשקל כולל של כ-190 ק"ג.
בשנות ה-90 של המאה ה-20 היו תוכנית לפיתוח "אתנה 3" עם יכולת שיגור של עד 3,600 ק"ג. תוכניות אלו לא קודמו מחוסר לקוחות. בתחילת המאה ה-21 היה ניסיון לפתח "אתנה 3" במסגרת תוכנית COTS. הכוונה הייתה להגיע ליכולת שיגור של 4,600 ק"ג מנמל החלל הפסיפי - אלסקה. תוכניות אלו לא מומשו.
אסייתים עשירים מטורפים

|  מידע כללי |
| --- | --- |
 מאת:  קווין קוואן 
 שפת המקור:  אנגלית 
 סוגה:  רומן 
 הוצאה
 תאריך הוצאה:  2013 
 סדרה
 הספר הבא:  החברה הסינית העשירה 
 
אסייתים עשירים מטורפים (באנגלית: Crazy Rich Asians) הוא רומן סאטירי רומנטי משנת 2013, אשר נכתב בידי הסופר קווין קוואן (אנ'). קוואן ציין שמטרתו בכתיבת הרומן הייתה "להציג אסיה מודרנית בפני קהל מצפון אמריקה". הוא טען שהרומן מבוסס בחלקו על הילדות שלו בסינגפור. הרומן הפך לרב מכר ופורסמו לו שני המשכים, "החברה הסינית העשירה" (China Rich Girlfriend) בשנת 2015 ו"בעיות של אנשים עשירים" (Rich People Problems) בשנת 2017. סרט בשם "עשיר בהפתעה" (אנ') המבוסס על הספר יצא לאקרנים באוגוסט 2018.
עיבוד קולנועי

הבימוי של העיבוד הקולנועי לרומן משנת 2003 נעשה על ידי ג'ון מ. צ'ו והאחים וורנר. הצילומים החלו באפריל, 2017 והסרט הופץ בכל העולם על ידי האחים וורנר עם הוצאתו לאור ב-15 באוגוסט 2018. במאי הסרט מופיע בספר בתור דוד רחוק של רייצ'ל צ'ו.
הערות שוליים

↑  Govani, Shinan (2015-07-07). "How 'Crazy Rich Asians' Splash Their Cash". The Daily Beast. נבדק ב-2020-06-22.
↑  Lauren Christensen, Crazy Rich Asians Author Kevin Kwan on the Lavish Culture of Asia’s Upper Crust: “The Reality Is Simply Unbelievable”, Vanity Fair
↑  James Crabtree, ‘Crazy Rich Asians’ and the new face of the 1 per cent, www.ft.com, ‏2018-08-17
| --- | --- |
בקרת זהויות :  MusicBrainz release group: b010beb5-626e-4d4e-b167-122e712ffff8  VIAF: 3772158309835706690002   WorldCat (עם VIAF): 3772158309835706690002
אסיילום רקורדס

| --- | --- |

 נתונים כלליים
 סוג:  חברת תקליטים
 מייסדים:  דייוויד גפן אליוט רוברטס
 תקופת הפעילות:  1971–הווה (כ־53 שנים)
 חברת אם:  וורנר מיוזיק גרופ 
 משרד ראשי:  ארצות הברית
 מוצרים עיקריים:  תקליטים
  
 asylumrecords.com
 
אסיילום רקורדס (באנגלית: Asylum Records) היא חברת תקליטים אמריקאית, שנוסדה בשנת 1971 על ידי דייוויד גפן ושותפו אליוט רוברטס. היא נרכשה על ידי וורנר תקשורת (כיום וורנר מיוזיק גרופ) בשנת 1972, ומאוחר יותר התמזגה עם אלקטרה רקורדס והפכה לאלקטרה/אסילום רקורדס.
כיום, מוציאה החברה בעיקר מוזיקת היפ הופ, יחד עם רוק ומטאל אלטרנטיבי. היא בבעלות, ומופצת על ידי קבוצת וורנר מיוזיק.
היסטוריה > הקמה

אסיילום נוסדה בשנת 1971 על ידי דייוויד גפן, ושותפו אליוט רוברטס. שניהם עבדו בעבר כסוכנים בסוכנות ויליאם מוריס, והפעילו לייבל פולק/רוק. בעבר, הם הקימו חברת ניהול משלהם. בזמן שהגישו חוזה הקלטות עבור הלקוח שלהם, ג'קסון בראון, לנשיא אטלנטיק רקורדס, אהמט ארטגון, אמר גפן, "אתה תרוויח הרבה כסף". ארטגון השיב: "למה שלא תפתח חברת תקליטים ואז יהיה לך הרבה כסף?". לאחר מכן, נחתמה עסקה שבה ארטגון יממן את התקציב הראשוני, אטלנטיק רקורדס תפיץ את אסיילום רקורדס, והרווחים יחולקו 50/50.
על אף שידעו שהם יחתימו את בראון, הראשונה שגפן הציע לה להצטרף לחברה הייתה חברתו הקרובה, לורה נירו, שאת הקריירה שלה הוא ניהל באותה תקופה. ניירו הסכימה בתחילה, אך ללא ידיעתו של גפן היא שינתה את דעתה וחתמה מחדש בקולומביה רקורדס. גפן אמר כי זו הייתה הבגידה הכי גדולה בחייו עד לאותו שלב, ושהוא "בכה ימים שלמים".
ההוצאות המוקדמות של אסיילום הופצו על ידי אטלנטיק רקורדס. באותה שנה, החתימה אסילום את ג'ו ג'ו גאן, לינדה רונסטאדט, ג'ון דייוויד סאות'ר, ג'ודי סיל, ג'וני מיטשל וגלן פריי. ב-1972, חתם הזמר-יוצר טום וייטס בחברת התקליטים, והוציא את אלבום הבכורה שלו, Closing Time, ב-1973. אלבומו השביעי והאחרון שפורסם על ידי חברת התקליטים, Heartattack and Vine, יצא ב-1980. הסולן לשעבר של קרידנס קלירווטר רבייבל, ג'ון פוגרטי, חתם בחברה בשנת 1974. ההמראה הגדולה ביותר של החברה הייתה החתמתו של בוב דילן, שהיה בקולומביה רקורדס מאז תחילת שנות ה-60, אך לאחר סכסוך עם החברה, עסק בחיפוש אחר חברת תקליטים חדשה. דילן הקליט שני אלבומים, Planet Waves ואלבום הלייב Before the Flood, שיצאו דרך אסיילום, ולאחר מכן חזר לקולומביה רקורדס, שהוציאה מחדש את שני האלבומים ב-1981.
היסטוריה > איחוד עם אלקטרה רקורדס

אסיילום נרכשה על ידי וורנר תקשורת ב-1973, התמזגה עם אלקטרה רקורדס, והפכה לאלקטרה/אסיילום רקורדס. כל אחד משני המייסדים קיבל 2 מיליון דולר במזומן, ו-5 מיליון דולר במניות וורנר תקשורת, ובכך הפכו לשניים מבעלי המניות הגדולים של החברה. גפן כיהן כנשיא ויו"ר אלקטרה/אסיילום רקורדס עד 1975, אז עבר לקולנוע ומונה לסגן יו"ר האחים וורנר. אחת ההחתמות הבולטות של אסיילום לאחר עזיבתו של גפן הייתה וורן זיבון, שהוציא סדרה מצליחה ועטורת שבחים של תקליטים עבור החברה.
בתחילת שנות ה-80, על אף שבשורות זכויות היוצרים באלבומים עדיין נכתב "Elektra/Asylum Records" או "Elektra/Asylum/Nonesuch Records", אלקטרה נעשתה לבולטת יותר מבין שתי החברות, כאשר אסיילום הפכה לחותם משני. באמצע העשור, קראה החברה לעצמה באופן לא רשמי "אלקטרה רקורדס", ובשנת 1989 שונה שמה לאלקטרה אנטרטיינמט. בשלב זה, שאר הפעולות של אסיילום הועברו לרשימת אלקטרה, אם כי הוצאות מחודשות המשיכו להימכר עם החותם של אסיילום עליהן.
היסטוריה > פורמט קאנטרי

בשנת 1992, עוצבה אסיילום מחדש כחברת תקליטים למוזיקת קאנטרי, שעדיין פועלת תחת אלקטרה. תחת הפורמט החדש, הוציאה אסיילום תקליטים מצליחים של אמנים כדוגמת אמילו האריס, Brother Phelps, ת'ראשר שיבר, קווין שארפ, בריאן וייט ולילה מקאן. עם זאת, עד סוף העשור, הודות לניהול כושל ומחסור בכספי שיווק, פורק פורמט הקאנטרי של החברה.
היסטוריה > פתיחה מחדש

לאחר שהייתה רדומה במשך מספר שנים, קמה אסיילום רקורדס לתחייה ב-2004, כחברת תקליטים מבוססת מוזיקה אורבנית, כאשר חלק מההוצאות שלה הופצו בשיתוף עם וורנר רקורדס, ואחרות דרך אטלנטיק רקורדס. בשנת 2006, העבירה וורנר את אסיילום לפעול תחת קבוצת חברות התקליטים העצמאיות שלהם, שנוצרה, הכוללת גם את איסט ווסט רקורדס וקורדלס רקורדס. בדצמבר 2006, הודיעה אסיילום על החתמתה של להקת ההבי מטאל Sevendust, מאטלנטה, ג'ורג'יה. הלהקה הייתה האמן הראשון שלא מז'אנר ההיפ הופ שהוחתמה בחברה לאחר ההגדרה מחדש. ב-30 במרץ 2009, נשיא ומנכ"ל אסיילום, טוד מוסקוביץ', קודם לנשיא משותף של וורנר רקורדס. לאחר מכן, נותקה אסיילום מקבוצת חברות התקליטים העצמאיות, ופעלה תחת וורנר בין השנים 2009 ל-2013, בטרם הועברה לאטלנטיק. בהמשך, הוחתמו אמנים גדולים נוספים בחברה, כדוגמת סי-לו גרין, ניו בויז ואד שירן. במאי 2012, השיגה חברת התקליטים את הלהיט הראשון שהגיע לראש מצעד הסינגלים הבריטי, הודות ל-"Feel the Love" של להקת רודימנטאל. החברה הושקה מחדש בארצות הברית בשנת 2017, ופועלת בנפרד מהחברה הבריטית.
הערות שוליים

↑  Mark Bego, Joni Mitchell (Lanham, MD, 2005, ISBN 978-1-58979-134-3), p. 106.
↑  Kort, Michele (2003-05-14). Soul Picnic: The Music and Passion of Laura Nyro. ISBN 9780312303181. נבדק ב-30 באוקטובר 2021. {{cite book}}:  (עזרה)
1 2  Lacy, Susan (7 בנובמבר 2012). "American Masters". Inventing David Geffen. PBS. נבדק ב-30 באוקטובר 2021. {{cite web}}:  (עזרה)
↑  Gilbert, Matthew (20 בנובמבר 2012). "'American Masters' profiles mogul David Geffen". The Boston Globe. {{cite news}}:  (עזרה)
↑  Gay, Verne (19 בנובמבר 2012). "'American Masters: Inventing David Geffen' review". Newsday. {{cite news}}:  (עזרה)
↑  "Asylum Records". Discogs. נבדק ב-30 באוקטובר 2021. {{cite web}}:  (עזרה)
↑  Anonymous (30 במרץ 2009). "Todd Moscowitz Joins Warner Bros. Records". Business Wire. Business Wire. Business Wire. {{cite news}}:  (עזרה)
↑  "Todd Moscowitz Joins Warner Bros. Records". אורכב מ-המקור ב-2011-07-11. נבדק ב-30 באוקטובר 2021. {{cite web}}:  (עזרה)
↑  Aswad, Jem (31 באוקטובר 2017). "Warner Music Group to Relaunch Asylum, Label Founded by David Geffen". variety.com. נבדק ב-30 באוקטובר 2021. {{cite web}}:  (עזרה)
↑  "Asylum Records Relaunched In U.S. - Warner Music Group Official Blog". Warner Music Group Official Website. נבדק ב-30 באוקטובר 2021. {{cite web}}:  (עזרה)
| --- | --- |
בקרת זהויות :  MusicBrainz: a8bea33e-67af-424a-a734-898e2dc437ed
אקסיומת קבוצת החזקה

בתורת הקבוצות האקסיומטית, אקסיומת קבוצת החזקה (אנ') היא אקסיומה במערכת האקסיומות של צרמלו-פרנקל (ZF) שמבטיחה את קיום קבוצת החזקה של כל קבוצה.
באופן פורמלי:
כלומר, לכל קבוצה A, קיימת קבוצה P (קבוצת החזקה) כך שלכל קבוצה z מתקיים: z שייכת ל-P אם ורק אם כל איבר ב-z הוא גם איבר ב-A.
דוגמאות לשימוש

אקסיומת קבוצת החזקה הכרחית לבניית המספרים הממשיים, בכל בנייה שנבחר עבורם. למשל, המודל  HC=H(\omega _{1}) שמורכב מכל הקבוצות שהן בנות מנייה תורשתית, מקיים את כל האקסיומות של ZFC למעט אקסיומת קבוצת החזקה. לפי משפט קנטור מודל זה לא יכול להכיל שום ייצוג של המספרים הממשיים.
באופן מפתיע, גם במודל בו הממשיים מוגדרים, התכונות שלהם מושפעות מהיכולת להפעיל את אקסיומת קבוצת החזקה אינסוף פעמים.
דוגמה נוספת לשימוש באקסיומת קבוצת החזקה היא בניית המכפלה הקרטזית של זוג קבוצות: עבור זוג קבוצות X,Y, אם נשתמש בהגדרה הסטנדרטית של זוג סדור:  (x,y)=\{\{x\},\{x,y\}\} נקבל ש- X\times Y\subset {\mathcal {P}}({\mathcal {P}}(X\cup Y)).
במקרה הזה השימוש באקסיומת קבוצת החזקה אינו הכרחי וניתן להמיר אותו בשימוש באקסיומת ההחלפה ובאקסיומת האיחוד: ניתן על ידי אקסיומת ההחלפה להראות כי הקבוצה  X\times \{y\} קיימת לכל  y\in Y. שימוש נוסף באקסיומת ההחלפה יאפשר לאגד את כל הקבוצות האלו בקבוצה אחת, עליה נפעיל את אקסיומת האיחוד.
אנדרייה ז'יבקוביץ'

אנדרייה ז'יבקוביץ' (בסרבית: Андрија Живковић; נולד ב-11 ביולי 1996 בניש שברפובליקה הפדרלית של יוגוסלביה) הוא כדורגלן סרבי המשחק בעמדת קשר הכנף בקבוצת פאוק סלוניקי מליגת העל היוונית ובנבחרת סרביה. הוא השחקן הצעיר ביותר אי פעם שרשם הופעה בכירה בנבחרת סרביה, כמו גם הקפטן הצעיר ביותר של פרטיזן בתולדות המועדון. ז'יבקוביץ' היה שחקן חיוני בנבחרת סרביה עד גיל 20 שזכתה בגביע העולם ב-2015, כשכבש שני שערים ובישל פעמיים.
קריירת מועדונים > פרטיזן בלגרד

ז'יבקוביץ' הצטרף לפרטיזן בספטמבר 2009. הוא היה אחד מהשחקנים שנחשבו כ"דור המבטיח של המועדון", לצד דנילו פאנטיץ' ונמניה ראדוניץ'.
קריירת מועדונים > פרטיזן בלגרד > עונת 2012/13

ז'יבקוביץ' ערך את הופעת הבכורה הרשמית שלו בהרכב הראשון במשחק ליגה נגד נובי פאזאר ב-28 באפריל 2013, והחליף את דרקו בראשאנץ לאחר 65 דקות, במשחק שהסתיים ללא שערים. זו הייתה ההופעה היחידה שלו בעונת 2012/13, כשהמועדון זכה בתואר האליפות השישי ברציפות שלו.